На основу чл. 14. став 1, чл. 15. и 21. Закона о Јединственом бирачком списку („Сл. Гласник РС“, бр. 104/2009, 99/2011, 44/2024 и 96/2025) и тач. 9. и 10. Упутства за спровођење Закона о Јединственом бирачком списку („Сл. Гласник РС“, бр. 15/2012, 88/2018, 67/2020, 40/2021, 90/2021, 16/2022, 34/2024, 44/2024, 4/2026 и 16/2026), а поводом расписаних избора за народне посланике у Народној скупштини Републике Србије који ће се одржати 25. октобра 2026. године, Општинска управа Рума, Одељење за општу управу и заједничке послове, издаје следеће

О Б А В Е Ш Т Е Њ Е
грађанима општине Рума
	
ИЗЛАЖЕ СЕ на увид део Јединственог бирачког списка за Општину Рума, почев од 10. септембра 2026. године. Увид у део бирачког списка и подношење захтева за упис/промену/исправку у бирачком списку бирачи могу извршити непосредно у Одељењу за општу управу и заједничке послове (Орловићева бр. 5, канцеларија бр. 20) сваког радног дана од 7 до 18 часова, као и суботом од 8 до 12 часова. Увид се може вршити и у месним канцеларијама сваког радног дана у току редовног радног времена од 7 до 15 часова. Бирачи увид могу вршити и на званичној интернет страници Министарства државне управе и локалне самоуправе уношењем података о ЈМБГ и броју личне карте (https://upit.birackispisak.gov.rs/).
Увид у Јединствени бирачки списак могу вршити и интерно расељена лица са Косова и Метохије, која имају пријављено боравиште на територији општине Рума. 
Грађани који ће на предстојећим изборима гласати према месту боравишта у земљи (изабрано место гласања) морају поднети захтев Општинској управи општине Рума – Одељењу за општу управу и заједничке послове да се у бирачки списак упише тај податак, најкасније пет дана пре дана закључења бирачког списка, односно до 3. октобра 2026. године.
Након закључења бирачког списка 9. октобра 2026. године грађани захтеве за упис/промену/исправку података подносе Министарству државне управе и локалне самоуправе или Општинској управи по месту пребивалишта подносиоца захтева, односно по месту боравишта за интерно расељена лица, најкасније 72 часа пре дана одржавања избора, односно до 21. октобра 2026. године.
Све додатне информације грађани могу добити на телефоне 433911, 433912, локал 114, као и путем мејла birackispisak@ruma.rs .
Број: 208-1-1/2026-IV-01
10. септембар 2026. године	

